ઇંગ્લેંડની સામે ત્રણ વનડે અને ત્રણ ટી-20 મેચોની સીરિઝ માટે ટીમ ઇંડિયાનું એલાન થઇ ગયુ છે. આ પસંદગીમાં સૌથી ખાસ વાત એ છે કે ટીમમાં યુવરાજ સિંહની વાપસી થઇ છે. યુવરાજ સિંહ બંને ફોર્મેટમાં ટીમનો હિસ્સો બની ગયા છે. ટીમનું એલાન કર્યા બાદ સિલેક્ટર એમએસકે પ્રસાદે કહ્યુ કે, 'સિઝનમાં યુવરાજે સારુ પ્રદર્શન કર્યુ છે. ઘરેલૂ ક્રિકેટમાં તેના પ્રદર્શનને જોતા તેમને પાછો લેવાનો નિર્ણય લેવામાં આવ્યો છે.' આનાથી એ પણ સાબિત થાય છે કે પસંદગીકર્તા અનુભવી ખેલાડીઓને જગ્યા આપવા માટે તૈયાર છે.